CELEX: 51997PC0631
Language: da
Date: 1997-11-28
Title: Forslag til Rådets Beslutning om bemyndigelse af Kongeriget Danmark til at indføre eller fortsat anvende punktafgiftsfritagelser eller -lempelser for visse typer mineralolier, der anvendes til særlige formål, jf. fremgangsmåden i artikel 8, stk. 4, i Rådets direktiv 92/81/EØF

*  ' • *
                              KOMMISSIONEN FOR DE EUROPÆISKE FÆLLESSKABER
   £î'-V
*  %         ;•••••
                                                                 Bruxelles, den 28.11.1997
   * *& i*                                                       KOM(97) 631 endelig udg.
    •'î * " tr
  .-3*.
      ;. -i
  $,-&'•
  &              -
                                                    Forslag til
                                           RÅDETS BESLUTNING
.MSB£
                                om bemyndigelse af Kongeriget Danmark til at
  ••n                indføre eller fortsat anvende punktafgiftsfritagelser eller -lempelser
                         for visse typer mineralolier, der anvendes til særlige formål,
                    jf. fremgangsmåden i artikel 8, stk. 4, i Rådets direktiv 92/81/EØF
                                          (forelagt af Kommissionen)
I
 ---pagebreak---  ---pagebreak---                                           BEGRUNDELSE
Ifølge artikel 8, stk. 4, i Rådets direktiv 92/81/EØF1 om harmonisering af
punktafgiftsstrukturen for mineralolier kan Rådet med enstemmighed på forslag af
Kommissionen give en medlemsstat tilladelse til at indføre fritagelser for eller lempelser i
punktafgifterne, hvis særlige politiske hensyn taler herfor.
De danske myndigheder har meddelt Kommissionen, at de ønsker at differentiere
punktafgiftssatserne for benzin. Satserne skal direkte afspejle indholdet af benzen i
benzinen.
Medlemsstaterne er blevet underrettet om denne anmodning i overensstemmelse med
direktivet.
Det hedder i direktivet, at Kommissionen jævnligt skal undersøge sådanne fritagelser og
lempelser. Finder Kommissionen, at de ikke længere kan opretholdes på grund af illoyal
konkurrence eller forstyrrelser af det indre marked eller af hensyn til Fællesskabets
miljøbeskyttelsespolitik, forelægger den Rådet passende forslag. Under alle omstændig-
heder skal denne undtagelse undersøges senest den 31. december 1999, når bemyndigelsen
udløber. Rådet undersøger situationen på grundlag af et forslag fra Kommissionen og tager
stilling til, hvorvidt den skal ophæves, ændres eller forlænges.
          EFT L 316 af 31.10.1992, s. 12.
                                               vi
 ---pagebreak---                                             Forslag til
                                    RÅDETS BESLUTNING
                         om bemyndigelse af Kongeriget Danmark til at
              indføre eller fortsat anvende punktafgiftsfritagelser eller -lempelser
                  for visse typer mineralolier, der anvendes til særlige formål,
             jf. fremgangsmåden i artikel 8, stk. 4, i Rådets direktiv 92/81/EØF
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/81/EØF af 19. oktober 1992 om harmonisering af
punktafgiftsstrukturen for mineralolier, særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
I henhold til artikel 8, stk. 4, i Rådets direktiv 92/81/EØF kan Rådet med enstemmighed
på forslag af Kommissionen give en medlemsstat tilladelse til at indføre fritagelser for eller
lempelser i punktafgifterne for mineralolier, hvis særlige politiske hensyn taler herfor;
de danske myndigheder har meddelt Kommissionen, at de ønsker at differentiere
punktafgiftssatserne for benzin hurtigst muligt efter den 1. januar 1998, således at satserne
afspejler indholdet af benzen i benzinen, hvorfor fremgangsmåden i artikel 8, stk. 4, kan
finde anvendelse;
de øvrige medlemsstater er blevet underrettet herom;
Kommissionen og alle medlemsstaterne anerkender, at en sådan differentiering er begrundet
i miljøpolitiske hensyn og ikke medfører illoyal konkurrence eller forstyrrelser af det indre
marked;
Kommissionen undersøger jævnligt fritagelserne og lempelserne for at sikre, at de fortsat er
forenelige med det indre marked og Fællesskabets miljøbeskyttelsespolitik;
Kongeriget Danmark har anmodet om bemyndigelse til at indføre de differentierede
punktafgiftssatser hurtigst muligt efter den 1. januar 1998, og Rådet skal senest den
 31. december 1999, når nærværende bemyndigelse udløber, undersøge situationen på
 grundlag af en rapport fra Kommissionen -
 VEDTAGET FØLGENDE BESLUTNING:
                                              3
 ---pagebreak---                                           Artikel 1
I overensstemmelse med artikel 8, stk. 4, i direktiv 92/81/EØF og med forbehold af de
forpligtelser, der gælder efter Rådets direktiv 92/82/EØF af 19. oktober 1992 om
indbyrdes tilnærmelse af punktafgiftssatserne for mineralolier2, navnlig overholdelse af de i
direktivets artikel 3 og 4 foreskrevne minimumssatser, bemyndiges Kongeriget Danmark til
indtil den 31. december 1999 at anvende differentierede punktafgiftssatser for benzin.
                                          Artikel 2
Denne beslutning er rettet til Kongeriget Danmark.
Udfærdiget i Bruxelles, den
                                                           På Rådets vegne
                                                             Formand
         EFT L 316 af 31.10.1992, s. 19.
                                                  u
 ---pagebreak---                                                                     ISSN 0254-1459
                                            KOM(97) 631 endelig udg.
                                   DOKUMENTER
DA                                                                 12   10 08
                                   Katalognummer : CB-CO-97-648-DA-C
                                                               ISBN 92-78-28232-4
Kontoret for De Europæiske Fællesskabers Officielle Publikationer
L-2985 Luxembourg
                                              s~